钦定古今图书集成/历象汇编/庶征典/第081卷 > 《观象玩占》 > 晋
## 钦定古今图书集成/历象汇编/庶征典/第081卷 > 《观象玩占》 > 晋

### 武帝泰始十年甘露降

按《晋书。武帝本纪》。不载　按《宋书符瑞志》。“泰始十年
四月乙亥。甘露降西河离石。”

### 咸宁元年甘露降

按《晋书。武帝本纪》。不载　按《宋书符瑞志》，“咸宁元年
四月丙戌，甘露降张掖，五月戊午，甘露降清河绎幕。
九月，甘露降太原晋阳。”

咸宁二年，甘露降。

按《晋书。武帝本纪》。不载　按《宋书符瑞志》。“二年五月
戊子。甘露降元菟郡治。”

咸宁三年，甘露降。

按《晋书。武帝本纪》。不载　按《宋书符瑞志》。“三年六月
戊申。甘露降巴郡南充国。”

### 太康五年甘露降

按《晋书。武帝本纪》。不载　按《宋书符瑞志》。“太康五年
三月乙卯。甘露降东宫。”

太康七年，甘露降。

按《晋书。武帝本纪》。不载　按《宋书符瑞志》。“太康七年
四月。甘露降京兆杜陵。五月。甘露降魏郡邺。”

### 惠帝元康四年甘露降

按《晋书。惠帝本纪》。不载　按《宋书符瑞志》。元康四年
五月。甘露降乐陵郡。

### 愍帝建兴元年甘露降

按《晋书。愍帝本纪》。不载　按《宋书符瑞志》。“建兴元年
六月。甘露降西平县。”

建兴三年，甘露降。

按《晋书愍帝本纪》。不载　按《宋书符瑞志》。“建兴三年
八月己未。甘露降新昌县。”

### 元帝建武元年甘露降

按《晋书元帝本纪》。不载　按《宋书符瑞志》。“建武元年
六月丁丑。甘露降寿春。”

### 太兴三年甘露降

### 明帝泰宁二年甘露降

按《晋书。明帝本纪》。不载　按《宋书符瑞志》。“泰宁二年
正月。巴郡言甘露降。”

### 成帝咸和四年甘露降

按《晋书。成帝本纪》。不载　按《宋书符瑞志》。咸和四年
四月。甘露降武昌郡阁前柳树。太守诩以闻。

咸和五年，石勒国中甘露降。

按《晋书成帝本纪》。不载。　按《石勒载记》，“建平元年，甘
露降苑乡，勒以休瑞，赦三岁刑以下，均百姓去年逋
调。”

咸和六年，甘露降。

按《晋书。成帝本纪》。不载　按《宋书符瑞志》。“咸和六年
三月。甘露降宁州城内北园榛桃树。刺史以闻。”
咸和七年。甘露降。

按《晋书成帝本纪》。不载　按《宋书符瑞志》。“七年四月
癸巳。甘露降京邑。扬州刺史王导以闻。”

咸和八年，甘露降。

按《晋书成帝本纪》。不载　按《宋书符瑞志》。“八年四月
癸卯。甘露降庐江襄安县蒋胄家。又降宣城宛陵县
之须里。”

咸和九年，甘露降。

按《晋书成帝本纪》。不载　按《宋书符瑞志》。“九年四月
甲寅，甘露降吴国钱唐县右乡康巷之柳树。十二月
丙辰，甘露降建平陵。丁酉，甘露降武平陵。”

### 咸康元年甘露降

按《晋书。成帝本纪》。不载　按《宋书符瑞志》。“咸康元年
四月癸卯。甘露降西堂桃树。”

咸康二年，甘露降。

按：《晋书成帝本纪》，不载　按《宋书符瑞志》，“二年三月
甲戌，甘露降郁林城内。四月，甘露降西堂，又降尚书
都坐桃树，又降会稽永兴县，众官毕贺。戊午，甘露降
会稽山阴，又降吴兴武康县，庚申，又降武康。”

咸康三年，甘露降。

按《晋书。成帝本纪》。不载　按《宋书符瑞志》，“三年四月
戊午。甘露降殿后桃李树。五月甘露降义兴阳羡县
柞树东西十四步，南北十五步。”

咸康七年，甘露降。

按《晋书成帝本纪》。不载　按《宋书符瑞志》。“七年四月
丙子。甘露降彭城王纮第内。众官毕贺。”

### 穆帝永和元年甘露降

按《晋书。穆帝本纪》。不载　按《宋书符瑞志》。“永和元年
三月。甘露降庐江郡内桃李树。太守永以闻。”

永和五年，甘露降。

按《晋书穆帝本纪》。不载　按《宋书符瑞志》，“五年十一
月太常刘卲上崇平陵令王昂，即日奉行陵内，甘露
降于元宫前殿。十二月己酉，甘露降丹阳湖孰县西
界刘敷墓松树。县令王恬以闻，众官毕贺。”

### 升平三年苻坚国中甘露降

按《晋书穆帝本纪》。不载　按《前秦录》，“甘露元年正月，
起明堂，禅南北郊。六月甘露降。乃大赦，改年。”〈即升平三年〉

### 简文帝咸安二年甘露降

按《晋书简文帝本纪》。不载　按《宋书符瑞志》。“咸安二
年正月，甘露降随郡滠阳县界桑木，沾凝十馀里。”

### 孝武帝太元十二年甘露降

按《晋书。孝武帝本纪》。不载　按《宋书符瑞志》。“孝武帝
太元十二年八月，甘露降宁州界内。刺史费统以闻。
太元十三年。甘露降。”

按《晋书孝武帝本纪》。不载　按《后凉录》，“吕光太安三
年八月，甘露降逍遥园。”〈即太元十三年〉

太元十五年，甘露降。

按《晋书孝武帝本纪》。不载　按《宋书符瑞志》。“十五年
闰月。甘露降永平陵。”

太元十六年，甘露降。

按《晋书孝武帝本纪》。不载　按《宋书符瑞志》。十六年
十一月“庚午。甘露降句阳县。”

太元十七年，甘露降。

按《晋书。孝武帝本纪》。不载　按《宋书符瑞志》。十七年
二月。“甘露降南海番禺县杨树。”

### 安帝元兴二年甘露降

按《晋书。安帝本纪》。不载　按《宋书符瑞志》。元兴二年
十月。甘露降武昌王成基家竹。

元兴三年，甘露降。

按《晋书。安帝本纪》。不载　按《宋书符瑞志》。“元兴三年
三月己卯。甘露降丹徒。四月己酉。甘露降兰台。”